02 Декември 2014 год. СЛУЖБЕН ГЛАСНИК НА ОПШТИНА БОГДАНЦИ бр.14 - стр.5

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Врз основа на член 36 став 1 точка 15 од Законот за Локална самоуправа ( “Службен весник на Р.М.” бр. 05/02 ) и член 25 став 1 точка 43 и 44 од Статутот на општина Богданци ( “Службен гласник на општина Богданци” бр. 04/05) Советот на општина Богданци на седницата одржана на ден 28.11.2014 година донесе:

**Одлука**

**за формирање на Локален Економско – Социјален Совет на општина Богданци**

**Член 1**

Заради остварување на темелните вредности утврдени во Уставот на Република Македонија за правна, демократска и социјална држава , за воспоставување на демократски и социјален дијалог во функција на постигнување на траен и стабилен социјален мир и активно вклучување на сите социјални партнери во процесот на одлучување по најважните прашања од економско и социјално значење за развивање на локалната заедница, вклучително и прашањето за вработувањето на младите и зајакнување на суштинските врски помеѓу потребите на пазарот на труд дефинирани од страна на деловните сујекти ,за примената на меѓународните стандарди, конвенции и препораки, како и за превенција и мирно решавање на работни и други конфликти во локалната заедница, се формира Локален Економско-Социјален Совет на ниво на општина Богданци ( ЛЕСС).

**Член 2**

ЛЕСС на општина Богданци како консултативно и советодавно тело, го формираат: Општина Богданци, претставници од Синдикатите на Македонија , претставници на Работодавачите на Република Македонија и претставници на Граѓанските организации од Општина Богданци.

Во работата на Локалниот Економско-Социјален Совет на Општина Богданци пожелно е да партиципираат и претставници на Агенција за вработување на Република Македонија, претставници на земјоделски производители, организации и здруженија, претставници на различни комори и претставници на други заинтересирани страни кои дејствуваат активно на територијата на општина Богданци.

Локалниот Економско-Социјален Совет на општина Богданци, разгледува прашања, дава мислења, предлози и препораки до Советот на општина Богданци и други тела, за одредени прашања од економско социјалната сфера.

**Член 3**

Членовите на Економско-социјалниот совет на општина Богданци наведени во член 2 , став 1 од оваа одлука, склучуваат Спогодба за формирање на Економско - социјален совет на општина Богданци, со која поблиску се определува неговиот, состав, членство, делокруг и начин на работа.

**Член 4**

Економско социјалниот совет на општина Богданци дава мислења, предлози и препораки по предлози на одлуки, стратегии и програми во врска со економско - социјалните интереси на работниците и работодавачите, вработувањето, потребите на пазарот на труд и вештините што се развиваат кај младите, и други работи, пред истите да бидат разгледани од страна на Советот на општина Богданци.

**Член 5**

Оваа Одлука влегува во сила со денот на донесувањето, а ќе се објави во „Службен гласник на општина Богданци”.

**Бр.07-2612/9 Претседател**

**28.11. 2014год. на Советот на општина Богданци**

**Богданци Блаже Шапов с.р.**